CELEX: 62014CN0087
Language: el
Date: 2014-02-18 00:00:00
Title: Υπόθεση C-87/14: Προσφυγή της 18ης Φεβρουαρίου 2014 — Ευρωπαϊκή Επιτροπή κατά Ιρλανδίας

7.4.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 102/27
            
         Προσφυγή της 18ης Φεβρουαρίου 2014 — Ευρωπαϊκή Επιτροπή κατά Ιρλανδίας
   (Υπόθεση C-87/14)
   2014/C 102/37
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: J. Enegren, M. van Beek)
   
      Καθής: Ιρλανδία
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να κρίνει ότι η Ιρλανδία, παραλείποντας να εφαρμόσει τις διατάξεις της οδηγίας 2003/88/ΕΚ (1) του Ευρωπαϊκού Κοινοβουλίου και του Συμβουλίου της 4ης Νοεμβρίου 2003, σχετικά με ορισμένα στοιχεία της οργάνωσης του χρόνου εργασίας, ως προς τους ειδικευόμενους ιατρούς (μη ειδικευμένους νοσοκομειακούς ιατρούς), παρέβη τις υποχρεώσεις που υπέχει από τα άρθρα 3, 5, 6 ,17, παράγραφος 2 και 17, παράγραφος 5 της οδηγίας·
            
         
               —
            
            
               να καταδικάσει την Ιρλανδία στα δικαστικά έξοδα.
            
         
      Ισχυρισμοί και κύρια επιχειρήματα
   
   Άρθρο 3
   Η Ιρλανδία παρέλειψε να διασφαλίσει ότι οι ειδικευόμενοι ιατροί διαθέτουν την ελάχιστης διάρκειας ημερήσια ανάπαυση ανά εικοσιτετράωρο.
   Άρθρο 5
   Η Ιρλανδία παρέλειψε να διασφαλίσει ότι οι ειδικευόμενοι ιατροί διαθέτουν την ελάχιστη περίοδο συνεχούς αναπαύσεως ανά επταήμερο.
   Άρθρο 6
   Η Ιρλανδία παρέλειψε να διασφαλίσει ότι ο χρόνος εργασίας των ειδικευομένων ιατρών δεν υπερβαίνει, ανά επταήμερο, τις 48 ώρες κατά μέσο όρο.
   Άρθρο 17, παράγραφος 2
   Η Ιρλανδία παρέλειψε να διασφαλίσει ότι χορηγούνται στους ειδικευόμενους ιατρούς ισοδύναμες περίοδοι αντισταθμιστικής αναπαύσεως οσάκις απαιτείται από αυτούς να εργάζονται χωρίς να διαθέτουν τις προβλεπόμενες στα άρθρα 3 και 5 περιόδους αναπαύσεως.
   Άρθρο 17, παράγραφος 5
   Η Ιρλανδία δεν διασφάλισε ότι οι ειδικευόμενοι ιατροί δεν θα εργάζονται πλέον πέραν του προβλεπόμενου εβδομαδιαίου χρόνου εργασίας, μετά τη λήξη της μεταβατικής περιόδου του άρθρου 17, παράγραφος 5.
   
      (1)  ΕΕ L 299, σ. 9